Diari Oficial de la Generalitat Valenciana


Sumari del DOGV 5564, del 26-07-2007 (2007/9745)

ORDE de 10 de juliol de 2007, de la Conselleria d'Educació, per la que s'autoritza l'obertura i funcionament d'un centre de nova creació d'ensenyances de Música de Grau Elemental, denominat Liceu de Música Ciutat de Mislata, a Mislata (València).
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5564

Data del DOGV
:   26-07-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/9745


Data del document
:   10-07-2007

Organisme emissor
:   Conselleria d'Educació

Tipus de document
:   Ordre

Correcció d'errades

 Descriptors 

:   * Mislata
    * centre d'ensenyament
    * educació artística
    * música

ORDE de 10 de juliol de 2007, de la Conselleria d'Educació, per la que s'autoritza l'obertura i funcionament d'un centre de nova creació d'ensenyances de Música de Grau Elemental, denominat Liceu de Música Ciutat de Mislata, a Mislata (València). [2007/9745]  
L'expedient ha sigut iniciat pel representant de la titularitat, en sol·licitud d'autorització d'obertura i funcionament d'un centre educatiu que impartisca ensenyances de Grau Elemental de Música, conduents a títols oficials.  
La Direcció General d'Ensenyament va aprovar, per mitjà de la Resolució de 17 de novembre del 2005, la proposta d'instal·lacions i ús educatiu dels espais reflectits en la documentació tècnica presentada, ja que complix els requisits establits en la normativa vigent.  
El centre ha presentat, davant de la Direcció Territorial d'Educació de València, la relació del professorat i les titulacions corresponents a les especialitats sol·licitades, així com quadro-horari de funcionament i objectius, continguts i criteris d'avaluació, a fi de la seua aprovació abans de l'inici de les activitats educatives corresponents.  
Vist l'informe favorable de la Unitat Tècnica de Construccions i de la Inspecció Educativa, respecte a la relació de professors i titulacions, la Direcció Territorial d'Educació de València ha proposat accedir a allò que s'ha sol·licitat, de conformitat amb la normativa aplicable.  
Vistes la Llei Orgànica 8/1985, de 3 de juliol (LODE, BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (LOE, BOE núm.106 de 04.05.2006); el Reial Decret 389/1992, de 15 d'abril (BOE de 28.04.92), pel que s'establixen els requisits mínims dels centres que impartisquen ensenyances artístiques; el Reial Decret 321/1994, de 25 de febrer (BOE de 06.04.94), sobre autoritzacions a centres docents privats per a impartir ensenyances artístiques; i el Decret 151/1993, de 17 d'agost (DOGV de 02.09.1993), que establix el currículum dels graus elemental i mitjà de música i accés dels dits graus.  
En exercici de les atribucions conferides per l'article 28.e) de la Llei 5/1983, de 30 de desembre, del Consell,  
ORDENE  
Primer  
Autoritzar l'obertura i funcionament del centre docent privat de nova creació que a continuació s'indica, atenent a les característiques, ensenyances i capacitat màxima que s'assenyalen.  
Denominació genèrica: Centre autoritzat de Música de Grau Elemental  
Denominació específica: Liceu de Música Ciutat de Mislata  
Titular: Unió Musical de Mislata  
Domicili: c/ Alt Palància, núm.4  
Localitat: Mislata (46116)  
Província: València  
Codi: 79464217  
Centre a què s'adscriu: Conservatori Professional de Música núm. 2 de València (codi 11464827)  
Ensenyances de Música de Grau Elemental que s'autoritzen: Llenguatge Musical, Piano, Guitarra, Clarinet, Fagot, Violí i Violoncel.  
El nombre d'alumnat autoritzat és de 170 places escolars.  
Segon  
El centre haurà d'impartir les assignatures de caràcter obligatori previstes per a cada curs, així com les ensenyances complementàries requerides en el Decret 151/1993, de 17 d'agost, del Consell (DOGV de 02.09.93), per a completar els estudis de les especialitats instrumentals que s'autoritzen.  
Tercer  
D'acord amb l'article 4 del Reial Decret 389/1992, de 15 d'abril, el centre haurà de situar-se en edificis independents destinats exclusivament a ús escolar.  
Qualsevol modificació dels termes reflectits en l'apartat primer d'esta orde requerirà la preceptiva autorització de l'administració educativa.  
DISPOSICIÓ ADDICIONAL  
El que disposa la present orde donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
De conformitat amb el que disposa l'article 9.1 del Reial Decret 321/1994, la present autorització produirà efectes a partir del curs acadèmic immediatament següent al de la data de publicació en el Diari Oficial de la Comunitat Valenciana de la present orde.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua notificació o publicació, segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació o publicació, segons corresponga.  
València, 10 de juliol de 2007  
El conseller d'Educació,  
ALEJANDRO FONT DE MORA TURÓN